กองทุนรวมผลตอบแทนสูงสุด Q4/59
ผ่านไปแล้วกับไตรมาสปลายปี (ไตรมาส 4 ปี 59) ซึ่งถือว่าเป็นไตรมาสที่กองทุนรวมมีความคึกคัก หรือเป็นช่วงที่จะฮอตฮิตที่สุดในการซื้อก็ว่าได้ เพราะว่าเป็นช่วงที่หลายๆ บริษัทจะจ่ายโบนัสให้กับพนักงานเป็นผลตอบแทนในการทำงานมาตลอดปี ซึ่งนั่นก็จะทำให้มีการแห่ซื้อกองทุนรวมในช่วงนี้เป็นพิเศ
15 ม.ค. 2560

เส้นทางนักลงทุน : เปิดกองทุนรวมให้ผลตอบแทนสูงสุด ช่วง Q4/59
 
ผ่านไปแล้วกับไตรมาสปลายปี (ไตรมาส 4 ปี 59) ซึ่งถือว่าเป็นไตรมาสที่กองทุนรวมมีความคึกคัก หรือเป็นช่วงที่จะฮอตฮิตที่สุดในการซื้อก็ว่าได้ เพราะว่าเป็นช่วงที่หลายๆ บริษัทจะจ่ายโบนัสให้กับพนักงานเป็นผลตอบแทนในการทำงานมาตลอดปี ซึ่งนั่นก็จะทำให้มีการแห่ซื้อกองทุนรวมในช่วงนี้เป็นพิเศษ
จนสิ้นสุดไตรมาส ซึ่งเชื่อว่านักลงทุนต่างรอดูว่ากองทุนรวมที่ลงทุนไปนั้นให้ผลตอบแทนดีแค่ไหน ดังนั้น “ข่าวหุ้นธุรกิจ” มีการรวบรวมกองทุนดีๆ ให้ผลตอบแทนสูงในระยะไตรมาส 4 มาให้เชยชมสมกับที่รอคอยในผลตอบแทนที่คิดว่าจะได้รับ
โดยกองทุนรวมที่รวบรวมมานั้น สามารถให้ผลตอบแทนกว่า 10% ขึ้นไปในช่วงไตรมาส 4 ปี 59 แต่ที่เจ๋งสุดคงเป็น 4 อันดับแรกที่ให้ผลตอบแทนเกิน 20% ได้แก่ กองทุนเปิดกรุงศรีเจแปนเพื่อการเลี้ยงชีพ, กองทุนเปิดกรุงศรีเจแปนเฮดจ์ปันผล, กองทุนเปิดกรุงไทยหุ้น เอ็ม เอ ไอ และกองทุนเปิดกรุงไทยหุ้น Mid-Small Cap
ทั้งนี้ กองทุนเปิดกรุงศรีเจแปนเพื่อการเลี้ยงชีพ หรือ KFJAPANRMFให้ผลตอบแทน 26.42%โดยกลยุทธ์การลงทุนนําเงินไปลงทุนในหน่วยลงทุนของกองทุนรวมต่างประเทศชื่อ กองทุน Eastspring Investments – Japan Dynamic Fund (กองทุนหลัก) บัญชีไม่น้อยกว่าร้อยละ 80.00 ของ NAV
ถัดมา กองทุนเปิดกรุงศรีเจแปนเฮดจ์ปันผล หรือ KF-HJAPAND ให้ผลตอบแทน 22.75% โดยกลยุทธ์การลงทุนในกองทุน Eastspring Investments – Japan Dynamic Fund ไม่น้อยกว่าร้อยละ 80 ของมูลค่าทรัพย์สินสุทธิ โดยกองทุนหลักจะลงทุนในตราสารทุนที่จดทะเบียนหรือประกอบธุรกรรมหลักในประเทศญี่ปุ่น
ถัดมา กองทุนเปิดกรุงไทยหุ้น เอ็ม เอ ไอ หรือ KT-maiให้ผลตอบแทน 20.77%โดยกลยุทธ์การลงทุนเน้นลงทุนในหลักทรัพย์ประเภทตราสารทุนของบริษัทที่จดทะเบียนในตลาดหลักทรัพย์เอ็ม เอ ไอ ที่มีแนวโน้มการเจริญเติบโตที่ดีในอนาคต โดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน
สุดท้าย กองทุนเปิดกรุงไทยหุ้น Mid-Small Capหรือ KTMSEQให้ผลตอบแทน 20.15%โดยกลยุทธ์การลงทุน เน้นลงทุนในตราสารทุนของบริษัทขนาดกลางและหรือขนาดเล็กที่จดทะเบียนในตลาดหลักทรัพย์แห่งประเทศไทย และหรือตลาดหลักทรัพย์เอ็ม เอ ไอ ที่มีปัจจัยพื้นฐานดี และมีแนวโน้มการเติบโตทางธุรกิจ โดยเฉลี่ยในรอบปีบัญชีไม่น้อยกว่าร้อยละ 80 ของมูลค่าทรัพย์สินสุทธิของกองทุน
ฉะนั้น อยากจะออมเงินในกองทุนรวมสามารถดูได้จากผลตอบแทนก่อนหน้า ให้ได้ดูเผื่อเป็น Case Study!!
…
 
ตัวอย่างกองทุนรวมให้ผลตอบแทน 10% ขึ้นในช่วงไตรมาส 4 ปี 2559
 